Zlatan ønsker Di Maria velkommen
Det bekreftet PSG-trener Laurent Blanc etter nattens kamp mot Chelsea. – Jeg tror at løsningen er svært nær, sier Blanc til L'Équipe om Di Maria. Den franske avisen, som er svært treffsikre når det gjelder overganger, skriver at PSG og Manchester United er enige om en overgang på 63 millioner euro. Det under ett år etter at han ble enig med den engelske storklubben for svimlende 611 millioner kroner. Kun noen små detaljer mellom spilleren og PSG gjenstår. Men Zlatan Ibrahimovic har allerede rukket å ønske argentineren velkommen. – Velkommen til ham. Han vil tilføre oss kvalitetene sine. En god spiller. Med ham blir laget bedre, sier svensken i et videointervju med Le Parisien etter nattens Chelsea-kamp. ZLATAN OM UNITED-SJEF: – Ikke spesielt bra forhold Samtidig gjør Zlatan slutt på overgangsspekulasjonene rundt ham selv: – Jeg blir værende i Paris, hvor jeg er lykkelig, sier han til Le Parisien. PSG var enige med Di Maria om en overgang allerede forrige sommer, men da ble de stoppet av Financial Fair Play. Nå tyder alt på at den franske hovedstadsklubben får ønsket sitt oppfylt. Di Maria kommer til å innta den venstre kantposisjonen i PSG, og vil danne en angrepstrio med Zlatan Ibrahimovic og Edinson Cavani. Lørdag kveld kom også meldingene om at Manchester United hadde godtatt et bud på den argentinske stjernen. Di Maria var han heller ikke i startelleveren som møtte Barcelona til dyst i USA, etter at han tidligere på dagen hadde sluttet seg til troppen etter utvidet ferie. Kanskje har han spilt sin siste kamp for rødtrøyene fra Manchester. En spiller som kan ta hans plass i laget, er Barcelonas Pedro. Spanjolen rapporteres å være misfornøyd med lite spilletid bak supertrioen Messi, Neymar og Suárez (MSN), og ønsker mer spilletid for å ha større mulighet til å bli en del av Spanias EM-lag neste år.
Ángel Di Marias overgang til Paris Saint-Germain er bare et tidsspørsmål. tidsspørsmål.